stanford-oval/wikipedia huggingface dataset:
המכללה האקדמית בית ברל
כתבי עת בהוצאת המכללה

"המדרשה" - כתב-עת לאמנות ותרבות שואף ליצור דיון ביקורתי מעמיק בשאלות אמנותיות ולקיים דיאלוג עם ההיסטוריה של הביקורת והעשייה האמנותית. במקביל הוא מתפקד גם כ"חלל תצוגה" לאמנים ומאפשר חשיפה לחומר תאורטי מהעולם על ידי תרגום עקבי של מאמרים משפות זרות.
כתב העת "עולם קטן" הוא במה למחקרים בתחום ספרות הילדים והנוער ותרבות הילד. מרכז ימימה לחקר ספרות ילדים ונוער מוציא לאור את כתב העת בשיתוף עם הוצאת זמורה-ביתן.
מפגשי תרבות - כתב עת העוסק במפגש תרבותי בין יהודים, מוסלמים ונוצרים.
"מועד" - שנתון למדעי היהדות הוא כתב עת המפרסם מאמרים מחקריים בכל התחומים והתקופות של מדעי היהדות, וכן מאמרי ביקורת על ספרים שראו אור לאחרונה.
מחקר במכללה

המכללה האקדמית בית ברל מתייחסת לפעילות המחקרית כחלק בלתי נפרד מהפעילות האקדמית, ותומכת בה בכל דרך. המכללה מטפחת ומקדמת פעילות מחקרית ענפה, הן בביצוע מחקרים בקרב סגל המכללה, והן בביצוע מחקרים חיצוניים עבור מוסדות ציבוריים וממשלתיים מחוץ למכללה.
הפעילות המחקרית מתקיימת באמצעות:
רשות המחקר - הוקמה במכללה על מנת לקדם את העשייה המחקרית, לפתח את המחקר על כל צורותיו ולעודד תרבות מחקרית בכל תחום חינוכי ודיסציפלינרי.
ועדת מחקר ופרסומים - תומכת בעבודות מחקריות של מורי המכללה העומדות בקריטריונים אקדמיים, ומיועדות לפרסום בספרות מדעית ולהצגה בכנסים בישראל ובעולם בתחומים שונים.
המרכז למחקר חינוכי-חברתי - מתמקד בביצוע מחקרים בתחומי החינוך והחברה שהם תחומים מובילים במכללה האקדמית בית ברל.
היחידה לקשרי חוץ

המחלקה אחראית על פעולות קשרי החוץ, המדע והתרבות של המכללה, יוזמת ומעודדת פעילויות בתחומים הבאים:
שיתופי פעולה והסכמים עם מוסדות אקדמיים בישראל ובעולם לצורך חילופי סטודנטים ומרצים, וביצוע פרויקטים של מחקר. מזה שנים רבות מקיימת היחידה קשרים עם אוניברסיטאות במדינות שונות בעולם כגון, גרמניה, פולין, צ'כיה וטורקיה, למטרת שיתופי פעולה בתחומי המחקר וחילופי מרצים וסטודנטים.
ארגון כנסים בינלאומיים - המחלקה יוזמת כנסים בינלאומיים בשיתוף גורמים כגון האיחוד האירופי, אונסקו, קרנות שונות בישראל ובעולם, אוניברסיטאות בישראל ובעולם, משרד החוץ הישראלי והמועצה להשכלה גבוהה. הכנסים עוסקים בדיאלוג רב-תרבותי, איכות סביבה, היסטוריה ותרבות של חיי יום-יום, קולנוע ואמנות.
השתתפות בתוכניות מקומיות ובינלאומיות למחקר ופיתוח במסגרות שונות.
לקריאה נוספת

אדם דורון ושלמה בן-עמי, בית ברל: תולדות ובעיות; הביא לדפוס יוסי אליאסי, צופית: הוצאת בית ברל, תשמ"א 1981
קציעה אביאלי-טביביאן, ברל ובית ברל – מפלגה וחינוך: הרעיון והגשמתו 1944–1972: ניתוח חברתי, חינוכי, ופוליטי, דיסרטציה, אוניברסיטת תל אביב, תשס"ו 2005
יצחק גרינברג, אקדמיה ותנועה פוליטית: מכללת בית ברל 1990-1970, תל אביב: אוניברסיטת תל אביב, 2021
הערות שוליים

↑  רועי הדרי, פרופ' יולי תמיר מונתה לנשיאת מכללת בית ברל, באתר צומת השרון, 20 במרץ 2020
↑  שושן מנולה, “חשיפה: רבינוביץ' עוזב את בית בירם”, באתר כלבו – חיפה והצפון, 22 באוגוסט 2024
↑  בית מדרש למדריכי נוער ופעילי התנועה עם שם ברל כצנלסון, דבר, 11 בספטמבר 1944
↑  בית מדרש על שם ברל כצנלסון, משמר, 16 באוגוסט 1946
↑  בי"ם תיכון אזורי בית ברל, דבר, 28 במרץ 1963
↑  ש. אנגל, בית ברל- קריית לימודים גדולה, דבר, 31 ביולי 1964
↑  מכון לחקר תנועת הפועלים יוקם בקרוב בבית ברל, למרחב, 14 במאי 1969
↑  "בית ברל" - מכללה עצמאית, דבר, 21 באוקטובר 1970
↑  מועצה אקדמית למכללת בית ברל, למרחב, 14 בפברואר 1971
↑  "בית ברל" חותר להענקת  תוארים אקדמאיים לבוגריו, מעריב, 10 במאי 1971
ברוך ברכה, "בית ברל" קולט תלמידים שנדחו על־ ידי האוניברסיטאות, מעריב, 6 בספטמבר 1971
↑  3500 סטודנטים לומדים בקורסים קדם אקדמאים של בית ברל, דבר, 2 במאי 1977
↑  מיכללת בית ברל רוצה הכרה בה כמוסד אקדמי, מעריב, 5 באוקטובר 1972
↑  בית ברל כמוסד אקדמי, דבר, 26 באוקטובר 1975
↑  המכללה להכשרת אקדמאים להוראה ־ בתנופה מחודשה, מעריב, 6 באוגוסט 1986
↑  טל שחף, בית־ברל משנה תדמית : לכיוון אקדמאי מובהק, מעריב, 27 באוקטובר 1986
↑  עטרה מוסקוביץ, בית ברל - מכללה, מעריב, 7 באפריל 1988
↑  בית ברל - בתנופת התרחבות, מעריב, 6 באוגוסט 1986
↑  מכללת בית ברל , כותרת ראשית, 4 במאי 1988
↑  דף הפקולטה לחברה וקהילה באתר המכללה
↑  אתר הפקולטה לחינוך
↑  אתר המכון האקדמי הערבי לחינוך
↑  רן שחורי במרכז המידע לאמנות ישראלית, מוזיאון ישראל, ירושלים
↑  תוכנית לימודים אישית באמנות באתר המדרשה לאמנות, המכללה האקדמית בית ברל
↑  אלי ערמון-אזולאי, מירי סגל תחליף את רועי רוזן בראשות לימודי ההמשך של המדרשה לאמנות, באתר הארץ, 13 ביוני 2013
↑  גבי קלזמר במרכז המידע לאמנות ישראלית, מוזיאון ישראל, ירושלים
↑  אתר הפקולטה לחברה וקהילה
↑  כתב העת עולם קטן, באתר המכללה
| --- | --- |
בקרת זהויות :  NLI: 987007511291905171  ISNI: 0000 0001 2187 3036  LCCN: n86043848  VIAF: 152570329   WorldCat (עם VIAF): 152570329 
סמליל ישן של המכללה, בשימוש בתחילת שנות ה-2000
סמלילה הישן של המכללה
הסמליל הקודם של המכללה, בשימוש בין 2017 ל-2023
אופק בוכריס

| --- | --- |

אופק בוכריס, אוגוסט 2006
 לידה:  1968 (בן 57 בערך) קריית גת, ישראל
 מדינה:  ישראל 
 השכלה:  האוניברסיטה העברית בירושלים 
 השתייכות:   צבא הגנה לישראל
 תקופת הפעילות:  1987–2016 (כ־29 שנים)
 דרגה:    אלוף-משנה
 תפקידים בשירות
  מפקד פלחה"ן גולני   מפקד גדוד 51   מפקד יחידת אגוז   מפקד עוצבת ברעם   מפקד חטיבת עודד   מפקד בא"פ אליקים   מפקד חטיבת גולני   מפקד עוצבת הבשן  מפקד המכללה הבין-זרועית לפיקוד ולמטה
 פעולות ומבצעים
 האינתיפאדה הראשונה    המערכה ברצועת הביטחון  האינתיפאדה השנייה  מבצע חומת מגן   מלחמת לבנון השנייה  מבצע עופרת יצוקה   מבצע צוק איתן
 עיטורים
   צל"ש הרמטכ"ל
 
אופק בוכריס (נולד בשנת 1968) הוא קצין צה"ל בדימוס בדרגת אלוף-משנה. בשירות הקבע הגיע לדרגת תת-אלוף ושירת כמפקד המכללה הבין-זרועית לפיקוד ולמטה, כמפקד אוגדת הבשן בפיקוד הצפון וכמפקד חטיבת גולני. עוטר בצל"ש הרמטכ"ל על לחימתו במבצע חומת מגן ב-2002. ב-2016 הורשע בהתנהגות שאינה הולמת ובבעילה אסורה בהסכמה, והורד לדרגת אלוף-משנה.
ביוגרפיה

אופק בוכריס נולד בקריית גת. הוא בוגר מדרשית נעם וישיבת עטרת ירושלים.
התגייס לצה"ל באוגוסט 1988 ושירת כלוחם בפלוגת החבלה וההנדסה של חטיבת גולני. לאחר קורס קצינים חזר לפלוגה כמפקד צוות, ובהמשך כיהן כסגן מפקד הפלחה"ן. בהמשך מונה למפקד הפלוגה הרובאית של גדוד 12 (ברק). בתפקיד זה התמודד עם אתגר פיקודי קשה כאשר נדרש לשקם את פלוגתו, לאחר שאיבדה שבעה מלוחמיה שנהרגו מפגיעת זירת מטענים בלבנון. בהמשך הוביל את לוחמיו למבצע מיוחד, בו הטמין הכוח מטעני חבלה בנתיב תנועה של מחבלי החזבאללה. שלושה מחבלים נהרגו מאוחר יותר מפגיעת המטענים. ביולי 1994, בעת שירותו ברצועת הביטחון בדרום לבנון, נהרגו שניים מפקודיו בפלוגה וארבעה אחרים נפצעו, במהלך תאונה מבצעית, כשנגמ"ש פגע בקו מתח במוצב טייבה; בוכריס הועמד לדין יחד עם מפקד הגדוד משה תמיר ומפקד הגזרה יצחק גרשון. הם זוכו מעבירה של גרימת מוות ברשלנות, אך הורשעו בעבירה של התרשלות במילוי תפקידם. בוכריס המשיך להתקדם בחטיבת גולני ומונה למפקד הפלחה"ן, ואחר כך מונה לסגן מפקד גדוד. לאחר לימודי תואר ראשון מונה לקצין אג"ם של החטיבה.
בתחילת שנת 2001 מונה למפקד גדוד 51 בגולני. הוא הנהיג את הגדוד בשורה של מבצעים ביהודה ושומרון במהלך האינתיפאדה השנייה. עם פרוץ מבצע חומת מגן נשלח הגדוד לכבוש את מתחם המוקטעה ברמאללה. בהמשך המבצע השתתף בקרב בג'נין, בו נהרגו חמישה חיילים מהגדוד ובוכריס נפצע באורח קל. בג'נין דחף בוכריס לשימוש אגרסיבי יותר בדחפורי די-9 משוריינים, בהתחלה לניקוי מטעני חבלה ופריצה למבנים, ובהמשך להריסת מבנים כדי להכניע את המחבלים שבפנים. בהמשך הלחימה, במאי 2002 פיקד על מבצע לאיתור מעבדות נפץ ולכידת מבוקשים בשכם; במהלך הפריצה לבית, נהרג מפקד פלוגה בגדוד, ובוכריס נפצע באורח קשה מאוד, לאחר שנפגע מארבעה קליעים. על מנהיגותו, על דבקותו במשימה ועל אומץ לבו במהלך הקרבות, העניק לו הרמטכ"ל שאול מופז צל"ש. לאחר תקופת שיקום חזר לשירות קרבי ומונה בספטמבר 2003 למפקד יחידת אגוז, בתפקיד זה שימש עד דצמבר 2004. לאחר מכן למד במכללה למלחמה של צבא ארצות הברית בקרלייל שבפנסילבניה.
במהלך מלחמת לבנון השנייה קודם לדרגת אלוף-משנה, ומונה ליועץ למבצעים מיוחדים של מפקד עוצבת הגליל, גל הירש. לאחר המלחמה קיבל את הפיקוד על עוצבת ברעם, החטיבה המרחבית המערבית של עוצבת הגליל, תפקיד בו כיהן במשך כשנתיים עד אוגוסט 2008, עת מונה למפקד בא"פ אליקים בפיקוד הצפון. במקביל פיקד על חטיבת עודד, חטיבת חי"ר במילואים.
ב-29 ביולי 2010 מונה למפקד חטיבת גולני, ושימש בתפקידו עד 19 ביולי 2012. בספטמבר 2012 הועלה לדרגת תת-אלוף ומונה למפקד עוצבת נתיב האש, אוגדת מילואים משוריינת בפיקוד הצפון. בינואר 2014 שונה יעודה ושמה של האוגדה לאוגדה מרחבית, אוגדת הבשן, שאחראית לגזרת הגולן והחרמון, וב-9 בספטמבר 2015 סיים את תפקידו כמפקד האוגדה. בספטמבר 2014 הוחלט למנותו למפקד המכללה הבין-זרועית לפיקוד ולמטה. במהלך שנת 2015 נכנס לתפקידו.
בסוף שנת 2015 הוחלט על מינויו לראש חטיבת המבצעים באמ"ץ, מינוי שלא יצא אל הפועל.
ביוגרפיה > הרשעה בפלילים

חיילת, ששירתה תחת פיקודו של בוכריס בתקופת שירותו כמפקד חטיבת גולני, הגישה בפברואר 2016 תלונה שהובילה לפתיחת חקירת מצ"ח נגדו בחשד לאונס ולהשעייתו מצה"ל. בתחילה, בוכריס הכחיש את כל המיוחס לו.
ביולי 2016 הגיש נגדו הפצ"ר תא"ל שרון אפק כתב אישום, בעבירות אונס, מעשה סדום, מעשה מגונה והתנהגות שאינה הולמת (סעיף 130 לחוק השיפוט הצבאי), בחיילת ובקצינה ששירתו תחת פיקודו. כשבוע לאחר מכן, ב-31 ביולי 2016, פרש בוכריס מצה"ל כדי לנהל את משפטו כאזרח.
בדצמבר 2016 חתם בוכריס על הסדר טיעון, שבמסגרתו מחקה הפרקליטות מכתב האישום את סעיף האונס ובוכריס הודה בהתנהגות שאינה הולמת ובבעילה אסורה בהסכמה. בהתאם להסדר בוכריס הורשע ונידון לתשעה חודשי מאסר על תנאי ולהורדה בדרגה אחת, לדרגת אלוף-משנה. הסדר הטיעון ספג ביקורת ציבורית רבה בתקשורת ובמדיה החברתית.
ביוגרפיה > לאחר הרשעתו

באוקטובר 2023 במלחמת חרבות ברזל, התייצב בוכריס לשירות מילואים לתפקיד לא מוגדר במפקדת הגיס המטכ"לי כשהוא עונד את דרגות תת-האלוף שנשללו ממנו. לאחר שחיילות ששירתו במקום התלוננו על התייצבתו נמסר מדובר צה"ל כי שירות המילואים של בוכריס הופסק.
השכלה וחיים פרטיים

בוכריס בעל תואר ראשון במדע המדינה ולימודי המזרח התיכון ותואר שני במנהל עסקים ולימודי המזרח התיכון עם התמחות באסטרטגיה מהאוניברסיטה העברית בירושלים.
בוכריס נשוי לנעמה ואב לשישה ילדים. מתגורר במצפה נטופה. אחד מבניו נשוי לבתו של תא"ל עופר וינטר.
לקריאה נוספת

משה (צ'יקו) תמיר, מלחמה ללא אות, הוצאת מערכות - משרד הביטחון, 2005.
הערות שוליים

↑  דרגת תת-אלוף נשללה בשל הרשעתו בהתנהגות שאינה הולמת ובבעילה אסורה בהסכמה.
↑  לילך שובל, גולני חובשת כיפה, באתר ישראל היום, 6 בינואר 2010
↑  משה (צ'יקו) תמיר, מלחמה ללא אות, הוצאת מערכות - משרד הביטחון, 2005, עמודים 69–71
↑  עמוס הראל, לחנך את צ'יקו, באתר הארץ, 5 בספטמבר 2003
↑  מאת עמוס הראל, גדוד 51 של גולני איבד שבעה חיילים מאז תחילת "חומת מגן", באתר הארץ, 5 במאי 2002
↑  עמוס הראל, אבי יששכרוף, "המלחמה השביעית", תל אביב: ידיעות ספרים, 2004, עמודים 255 ו-257.
↑  פליקס פריש, מ"פ נהרג ומג"ד נפצע בינוני-קשה בשכם, באתר ynet, 5 במאי 2002
↑  צל"ש הרמטכ"ל שהוענק לסא"ל בוכריס אופק, באתר "בעוז רוחם"
↑  אמיר בוחבוט‏, המשימה הבלתי אפשרית: לחדור למוח של מארגני החטיפה, באתר וואלה, 19 ביוני 2014
↑   אמיר אורן, כך מתכונן צה"ל נגד האיום הסורי, באתר הארץ, 7 ביולי 2013
↑  אמיר אורן, הסדן היבשתי והפטיש האווירי, באתר הארץ, 19 ביולי 2006
↑  אל"ם אופק בוכריס מונה למפקד "גולני", דובר צה"ל, 30 ביולי 2010
↑  הרמטכ"ל אישר את מינוי מפקדי חטיבות גולני והנח"ל, באתר ערוץ 7, 31 באוגוסט 2009
↑  אמיר בוחבוט‏, הרמטכ"ל הבא? מצעד תתי-האלופים המבטיחים בצה"ל, באתר וואלה, 16 בספטמבר 2012
↑  עמיר רפפורט ואור הלר, המטרה: להפריד בין אוגדת הכרעה לאוגדת בט"ש, באתר nrg‏, 23 בפברואר 2014
↑  יוחאי עופר, הרמטכ"ל הורה על שורת מינויים בכירים בצבא, באתר nrg‏, 22 בספטמבר 2014.
↑  טל לב-רם, ‏הרמטכ"ל החליט: בוכריס לא ימונה לראש חטיבת המבצעים, באתר גלי צה"ל, 10 במרץ 2016
↑  גילי כהן, תא"ל אופק בוכריס הוא הקצין שחשוד בסדרת מעשי אונס וסדום בחיילת, באתר הארץ, 1 במרץ 2016
↑  עדו בן פורת, בוכריס: משחירים את פניי, באתר ערוץ 7, 14 באפריל 2016
↑  איציק וייס, כתב אישום בגין אונס ומעשה סדום הוגש נגד תא״ל אופק בוכריס, באתר חדשות 0404‏
↑  גילי כהן, אופק בוכריס מואשם בכמה מעשי אונס ובמעשה סדום, באתר הארץ, 21 ביולי 2016
↑  אופק בוכריס פרש מצה"ל, באתר ערוץ 7, 31 ביולי 2016
↑  אור רביד ואמרי סדן‏, בוכריס יורד בדרגה במסגרת הסדר טיעון; השופטים: רצינו להחמיר את העונש, באתר וואלה, 2 בפברואר 2017
↑  אלכסנדר כץ, ההאשטאג "#יותר_מבוכריס" הגיע ליותר מ-250 אלף גולשים, באתר אייס, 1 בדצמבר 2016
↑  קמפיין חדש בפייסבוק: האם אתה גרוע יותר מאופק בוכריס?, באתר וואלה, 1 בדצמבר 2016
↑  אופק בוכריס, שהורשע בעבירות מין, התייצב למילואים - החיילות זועמות: לא מתאים לערכי צה"ל, באתר www.israelhayom.co.il
בוכריס (משמאל) בטקס מינויו למפקד חטיבת גולני
קיקי הוקאנסון

| --- | --- |

קיקי הוקאנסון, 1950
 לידה:  23 ביולי 1929 סטוקהולם, שוודיה 
 פטירה:  4 בנובמבר 2024 (בגיל 95) קליפורניה, ארצות הברית 
 שם לידה:  קרסטין מרגרטה הוקאנסון
 מדינה:  שוודיה 
 כינויים נוספים:  קיקי הוקאנסון
 ידועה בשל:  מלכת יופי ודוגמנית
 תואר:  מיס שוודיה 1951   מיס עולם 1951
 בן זוג:  דאלאס אנדרסון
 מספר צאצאים:  3
 פרסים והוקרה:  מיס עולם שוודיה 1951 (זוכה) מיס עולם 1951 (זוכה)
 
הוקאנסון על שער מגזין "Tempo" משנת 1951
קרסטין מרגרטה "קיקי" הוקאנסון (באנגלית: Kiki Håkansson‏; 23 ביולי 1929 –  4 בנובמבר 2024) הייתה דוגמנית שוודית ומלכת יופי, שהייתה הזוכה הראשונה בתחרות מיס עולם.
ביוגרפיה > מיס עולם 1951

במקור כונתה התחרות פסטיבל ביקיני, והחלה כפרסומת לתלבושות ים בפסטיבל בריטניה. הוקאנסון, שהייתה דוגמנית אופנה ותצלומים, הוכתרה כמיס שוודיה בשנת 1951 וזכתה בתחרות שנערכה בלונדון.
הוקאנסון הוכתרה בזמן שלבשה ביקיני, מה שעורר באותה עת ביקורת מצד האפיפיור ומספר מדינות איימו שלא לשלוח נציגות.
לאחר התחרות, סירבה להצעות לעבוד כשחקנית קולנוע באיטליה ולחוזה דוגמנות שהוצע לה בארצות הברית, והמשיכה בקריירת הדוגמנות כשעבדה עבור ה- Comité français de l'élégance באירופה. היא למדה תפירה בצרפת, ושפטה בכמה תחרויות יופי.
חיים אישיים

הוקאנסון נישאה לדאלאס אנדרסון, פסל אמריקאי, שאותו פגשה כשלמד באירופה; לאחר תשע שנים בקופנהגן, הם עברו לארצות הברית, שם הוקאנסון פרשה מדוגמנות, ואנדרסון הפך לחבר סגל באוניברסיטת בריגהם יאנג ביוטה.
לה ולבעלה נולדו שלושה ילדים. היא נפטרה בקליפורניה ב-4 בנובמבר 2024, בגיל 95.
הערות שוליים

1 2  1975_27_Aug_TheDailyHerald_Utah, Newspapers.com, ‏1975-08-27 (באנגלית אמריקאית)
↑  Miss Worlds of the 50s and where they are now, www.femina.in (באנגלית)
↑  Miss World bikini ban: why it's no victory for feminists, The Telegraph, ‏2013-06-07 (באנגלית)
| --- | --- |
בקרת זהויות :  GND: 1149061200  VIAF: 2459151433031856420005   WorldCat (עם VIAF): 2459151433031856420005
אליזבת' הנסטרידג'

| --- | --- |

הנסטרידג' בשנת 2019
 לידה:  11 בספטמבר 1987 (בת 37) שפילד, אנגליה אנגליה, הממלכה המאוחדת הממלכה המאוחדת
 שם לידה:  אליזבת פרנסס הנסטרידג'
 מדינה:  הממלכה המאוחדת 
 השכלה:  בית הספר אדוארד השביעי  אוניברסיטת ברמינגהאם 
 תקופת הפעילות:  מ-2010
 עיסוק:  שחקנית, דוגמנית, במאית
 בן זוג:  זאכרי אייבל
 
אליזבת פרנסס הנסטרידג' (באנגלית: Elizabeth Frances Henstridge; נולדה ב-11 בספטמבר 1987) היא שחקנית, דוגמנית ובמאית אנגלייה.
ראשית חייה

הנסטרידג' נולדה בשפילד, אנגליה, למדה בבית הספר Meadowhead ובבית הספר התיכון "אדוארד השביעי". להנסטרידג' יש שתי אחיות. היא ממוצא אנגלי ואירי. היא סיימה את לימודיה באוניברסיטת ברמינגהם בשנת 2009. היא למדה בבית הספר למשחק East 15 ומאוחר יותר עברה ללוס אנג'לס שבארצות הברית כדי לקדם את קריירת המשחק שלה.
קריירה

הנסטרידג' עשתה את הופעת הבכורה שלה במשחק בשנת 2010 בסרט הקצר "קל תחת ענף התפוחים" ובסרט הקצר "הילד" מ-2011. היא הופיעה לראשונה בטלוויזיה בשנת 2011, כשהיא גילמה את אמילי אלכסנדר באופרת הסבון הבריטית הוותיקה "הוליאוקס".
בשנת 2012, הנסטרידג' לוהקה לתפקיד הראשי של הפיילוט "מקלט" של רשת הטלוויזיה "CW". הפיילוט לא נמכר והפך לסדרה. היא המשיכה להשתתף בסרטים, ביניהם: סרט האימה "התומפסון" (2012), סרט דרמת הפשע "הכנופיות של מטוטינג ברודוויי" (2013), ובסרט הדרמה "תגיע אליי" (2014).
בנובמבר 2012 לוהקה הנסטרידג' לתפקיד הסוכנת ג'מה סימונס, דמות קבועה בסדרת דרמת האקשן של גיבורי-על של ABC, "סוכני S.H.I.E.L.D.". הסדרה היא חלק מהיקום הקולנועי של מארוול. הסדרה הוזמנה ב-10 במאי 2013, והוצגה לראשונה ב-ABC ב-24 בספטמבר 2013.
בשנת 2016, הנסטרידג' שחזרה את תפקידה של ג'מה סימונס בפרק של סדרת גיבורי העל של דיסני, "ספיידרמן האוליטמטיבי". באותה שנה היא לוהקה לתפקיד אביגיל פולגר בסרט האימה "זאבים בדלת".
בשנת 2019, הנסטרידג' כיכבה בתור ג'סיקה קופר בסרט הקומדיה הרומנטית "חג המולד בפלאזה". במרץ 2020, הוכרז שהיא לוהקה לתפקיד ראשי בסדרת מותחן הדרמה "Apple TV+ "Suspicion, לצד אומה תורמן. הנסטרידג' מגלמת את טרה, עמיתת מחקר זוטרה באוניברסיטת אוקספורד ואחת החשודות בתיק ליאו ניומן.
בנוסף לכך, הנסטרידג' גם כיכבה בסרט הקצר "התמונה הבלתי מושלמת" בתור אנה.
באוקטובר 2024, לקראת עונתה האחרונה של הסדרה, הוכרז שהיא עומדת לשחק תפקיד חוזר בסופרמן ולויס בתור אליזבת לות'ר, בתו של לקס לות'ר. היא גם ביימה פרקים רבים מהסדרה מאז שנת 2022 (עוד לפני הצטרפותה לקאסט השחקנים).
חיים אישיים

הנסטרידג' הייתה במערכת יחסים עם השחקן והמשפיען "זאכרי אייבל" מאז 2012. הם נפגשו על הסט של הפיילוט "מקלט" שהשניים צילמו יחד. ב-22 באפריל 2019, היא הודיעה על אירוסיהם בפוסט באינסטגרם. השניים נישאו באנגליה באוגוסט 2021.
להנסטרידג' יש כלבה בשם מגי.
פילמוגרפיה > קולנוע

| שנה | פרויקט | תפקיד | הערות |
| --- | --- | --- | --- |
| 2010 | קל תחת ענף התפוחים |  | סרט קצר |
| 2011 | הילד |  | סרט קצר |
| 2012 | התומפסונים ('אנ) | ריילי סטוארט |  |
| 2013 | הכנופיות של טוטינג ברודוויי ('אנ) | קייט |  |
| 2014 | תגיע אליי ('אנ) | איב |  |
| 2016 | זאבים בדלת ('אנ) | אביגיל פולגר |  |
| 2019 | חג המולד בפלאזה | ג'סיקה קופר |  |
| 2020 | התמונה הבלתי מושלמת | אנה | סרט קצר |
| 2023 | אי המסתורין | ד"ר אמיליה פריסטלי |  |
פילמוגרפיה > טלוויזיה

| שנה | פרויקט | תפקיד | הערות |
| --- | --- | --- | --- |
| 2011 | הוליאוקס ('אנ) | אמילי אלכסנדר | 3 פרקים |
| 2012 | מקלט | גרייס | פיילוט של The CW שלא נמכר |
| 2013–2020 | סוכני S.H.I.E.L.D. | ג'מה סימונס ('אנ) | תפקיד ראשי; גם במאית בפרק: "As I Have Always Been" |
| 2014 | Film School Shorts | הבתולה | פרק: "Sugar & Spice" |
| 2015–2017 | פן זירו - גיבור במשרה חלקית | נסיכה | 3 פרקים; תפקיד קולי |
| 2015 | סוכני S.H.I.E.L.D.: סוכן כפול ('אנ) | עצמה | פרק: "Security Alert" |
| 2016 | ספיידרמן האולטימטיבי ('אנ) | ג'מה סימונס | פרק: "Lizards"; תפקיד קולי |
| 2016 | סוכני S.H.I.E.L.D.: האקדמיה | עצמה | פרקים: "Sci-Tech Challenge", "Commencement" |
| 2016 | סוכני S.H.I.E.L.D.: קליע ('אנ) | ג'מה סימונס | פרק: "Progress" |
| 2017 | זמני | אמילי | פרק: "Poe Fashion" |
| 2022 | Suspicion | טרה | תפקיד ראשי |
| 2022–2024 | סופרמן ולויס | אליזבת לות'ר | פרק: "Break the Cycle"; גם ביימה 3 פרקים |
| 2023 | אבירי גות'אם | ––––––––––––– | במאית; פרק: "Poison Pill" |
פרסים ומועמדויות

| שנה | מסגרת | קטגוריה | עבודה מועמדת | תוצאה |
| --- | --- | --- | --- | --- |
| 2015 | מבצע השבוע של TVLine | ההופעה הטובה ביותר | סוכני S.H.I.E.L.D. | זכייה |
| 2017 | מבצע השבוע של TVLine | ההופעה הטובה ביותר (יחד עם איאן דה קאסטקר) | סוכני S.H.I.E.L.D. | זכייה |
| 2019 | מבצע השבוע של TVLine | ההופעה הטובה ביותר (יחד עם איאן דה קאסטקר) | סוכני S.H.I.E.L.D. | מועמדות |
| 2020 | מבצע השבוע של TVLine | ההופעה הטובה ביותר | סוכני S.H.I.E.L.D. | זכייה |
הערות שוליים

1 2  "Elizabeth Henstridge profile". TV Guide. ארכיון מ-27 בספטמבר 2013. נבדק ב-26 בספטמבר 2013. {{cite web}}:  (עזרה)
↑  Jirak, Jamie (12 בספטמבר 2019). "Agents of SHIELD Stars Post Sweet Photos in Honor of Elizabeth Henstridge's Birthday". comicbook.com. ארכיון מ-1 ביוני 2023. נבדק ב-1 ביוני 2023. {{cite web}}:  (עזרה)
↑  "Elizabeth Henstridge as Jemma Marvel's Agents of S.H.I.E.L.D. Cast & Stars". ABC. ארכיון מ-15 בספטמבר 2013. נבדק ב-21 ביולי 2013. {{cite web}}:  (עזרה)
↑  Staff (25 במאי 2011). "McQueen guest hopes for 'Hollyoaks' return". Digital Spy. ארכיון מ-8 בדצמבר 2021. נבדק ב-19 בינואר 2022. {{cite web}}:  (עזרה)
↑  Andreeva, Nellie (12 במרץ 2012). "Elizabeth Henstridge Joins JJ Abrams Drama". Deadline Hollywood. ארכיון מ-14 במרץ 2012. נבדק ב-21 ביולי 2013. {{cite web}}:  (עזרה)
↑  "Joss Whedon's 'S.H.I.E.L.D.' Pilot Adds Two Agents (Exclusive)". The Hollywood Reporter. 13 בנובמבר 2012. ארכיון מ-27 באוקטובר 2021. נבדק ב-21 ביולי 2013. {{cite web}}:  (עזרה)
↑  "Elizabeth Henstridge and Iain De Caestecker Cast on S.H.I.E.L.D. Pilot". TV Fanatic. 13 בנובמבר 2012. ארכיון מ-17 בנובמבר 2012. נבדק ב-21 ביולי 2013. {{cite web}}:  (עזרה)
↑  Souppporis, Aaron (17 ביולי 2013). "Marvel's Agents of SHIELD' will debut on September 24th". The Verge. ארכיון מ-20 ביולי 2013. נבדק ב-2 בפברואר 2019. {{cite web}}:  (עזרה)
↑  Cavanaugh, Patrick (11 ביולי 2015). "SDCC 2015: Celebrate the World of Marvel Animation". Marvel.com. ארכיון מ-11 בפברואר 2016. נבדק ב-9 במרץ 2016. {{cite news}}:  (עזרה)
↑  Lincoln, Ross A. (8 במאי 2015). "Katie Cassidy Joins New Line Period Thriller 'The Wolves at the Door'". Deadline Hollywood. ארכיון מ-10 במאי 2015. נבדק ב-15 במאי 2018. {{cite web}}:  (עזרה)
↑  "Christmas at the Plaza". Hallmark Channel. ארכיון מ-6 באוגוסט 2020. נבדק ב-1 באוגוסט 2020. {{cite web}}:  (עזרה)
↑  White, Peter (11 במרץ 2020). "Uma Thurman To Headline Apple Drama Series 'Suspicion', Based on Israeli Thriller 'False Flag'". Deadline Hollywood. ארכיון מ-12 במרץ 2020. נבדק ב-1 באוגוסט 2020. {{cite web}}:  (עזרה)
↑  "Agents of S.H.I.E.L.D.'s Elizabeth Henstridge Is Engaged to Zachary Burr Abel – See Her Gorgeous Ring!". People. ארכיון מ-22 באפריל 2019. נבדק ב-2019-04-23. {{cite web}}:  (עזרה)
↑  Kaitlyn (23 באוגוסט 2021). "Elizabeth Henstridge and Zachary Burr Abel from 'Agents of S.H.I.E.L.D.' Tie the Knot with Cast in Attendance". Chipandco.com. ארכיון מ-23 באוגוסט 2021. נבדק ב-2021-08-23. {{cite news}}:  (עזרה)
↑  blawson (2016-09-30). "Elizabeth Henstridge and Zachary Abel Visit Local Smile Train Partners". Smile Train. אורכב מ-המקור ב-24 במאי 2018. נבדק ב-2017-07-18. {{cite news}}:  (עזרה)
| --- | --- |
בקרת זהויות :  BNE: XX5708655  LCCN: no2017083904  VIAF: 3197149919433906650008   WorldCat (עם VIAF): 3197149919433906650008 
הנסטרידג' בשנת 2016
הנסטרידג' בהקרנת הבכורה של "שומרי הגלקסיה" ביולי 2014.
מייסי ריצ'רדסון-סלרס

| --- | --- |

ריצ'רדסון סלרס בשנת 2017
 לידה:  2 במרץ 1992 (בת 32) לונדון, אנגליה אנגליה, בריטניה בריטניה 
 מדינה:  הממלכה המאוחדת 
 השכלה:  אוניברסיטת אוקספורד 
 תקופת הפעילות:  מ-2011
 עיסוק:  שחקנית
 אתר רשמי
 
מייסי ריצ'רדסון-סלרס (באנגלית: Maisie Richardson-Sellers; נולדה ב-2 במרץ 1992) היא שחקנית ובמאית בריטית.
ראשית חייה

ריצ'רדסון-סלרס נולדה וגדלה בלונדון. היא מגיעה ממשפחה של שחקני תיאטרון. בשנת 2013 סיימה התואר הראשון במכללת הרטפורד, אוניברסיטת אוקספורד, עם תואר בארכאולוגיה ואנתרופולוגיה. בזמן שלמדה באוניברסיטה היא השתתפה וביימה מספר מחזות, "כולל מפיסטו" ו-"There Will Be Red".
קריירה

בזמן שלמדה באוניברסיטת אוקספורד, היא החלה לביים תיאטרון, כולל הפקה של "For Colored Girls Who Have Considered Suicide/When the Rainbow Is Enuf".
לאחר שסיימה את לימודיה באוניברסיטה, ריצ'רדסון-סלרס החלה לעשות אודישנים וקיבלה את תפקידה הראשון בסרט ההמשך של מלחמת הכוכבים: "מלחמת הכוכבים – פרק 7: הכוח מתעורר", בתפקיד קור סלה.
בשנת 2014 היא קיבלה את תפקידה השני בתור רבקה מיקאלסון בסדרת CW "המקוריים". מאוחר יותר היא גילמה את דמותה של אווה סינקלייר באותה הסדרה.
בתחילת מרץ 2015, הוכרז כי ריצ'רדסון-סלרס תככב בסדרת הדרמה של ABC "של מלכים ונביאים", הסדרה צולמה בדרום אפריקה. ביוני 2016, דווח שהיא תגלם את אמאיה ג'יווה/ ווקסן בעונתה השנייה של הסדרה CW "אגדות המחר". אחרי שתי עונות, ריצ'רדסון-סלרס לוהקה לתפקיד החדש של צ'רלי. ריצ'רדסון-סלרס עזבה את הסדרה "אגדות המחר" ב-2020 בסוף העונה החמישית.
בשנת 2018 היא החלה להצטרף לבמאים ב"אגדות המחר", והתקבלה לתוכנית הבמאים של האחים וורנר. היא גם ביימה שני פרקים של "אגדות המחר".
במאי 2019, הוכרז כי ריצ'רדסון-סלרס תככב בסרט "דוכן הנשיקות 2" בתור קלואי. בשנת 2021, ריצ'רדסון-סלרס כיכבה בסרט ההמשך, "דוכן הנשיקות 3".
בשנת 2021, ריצ'רדסון-סלרס הייתה שותפה בכתיבה וביימה את הסרט הקצר "הילד של יום ראשון", שזכה להערכה רבה מפסטיבלי קולנוע רבים.
בשנת 2022, ריצ'רדסון-סלרס כיכבה בדרמה הפוליטית "המלחמה הלא מוכרזת" בבימויו של זוכה ה-BAFTA פיטר קוסמינסקי, לצד מארק ריילנס וסיימון פג.
ביוני 2023, הוכרז כי היא לוהקה לעונה השנייה של "תשעה זרים מושלמים", בכיכובם של ניקול קידמן, מורי ברטלט וליב אולמן.
חיים אישיים

ריצ'רדסון-סלרס מזדהה בגלוי כקווירית.
פילמוגרפיה > קולנוע

| שנה | פרויקט | תפקיד | הערות |
| --- | --- | --- | --- |
| 2015 | מלחמת הכוכבים – פרק 7: הכוח מתעורר | קור סלה | הופעת קמע; |
| 2020 | דוכן הנשיקות 2 | קלואי ווינתרופ | סרט בסטרימינג |
| 2021 | דוכן הנשיקות 3 | קלואי ווינתרופ | סרט בסטרימינג |
| 2023 | מוח משונן ('אנ) | בילי |  |
פילמוגרפיה > טלוויזיה

| שנה | פרויקט | תפקיד | הערות |
| --- | --- | --- | --- |
| 2014–2015, 2017 | המקוריים | רבקה מיקאלסון / אווה סינקלייר | תפקיד חוזר, 15 פרקים |
| 2016 | של מלכים ונביאים ('אנ) | מיכל | תפקיד ראשי, 9 פרקים |
| 2016–2020 | אגדות המחר | אמאיה ג'יווה / ווקסן | תפקיד ראשי (עונה 2–3) |
| 2016–2020 | אגדות המחר | צ'רלי / קלטו | תפקיד ראשי (עונה 4–5) |
| 2020 | צ'אט קבוצתי עם אנני וג'יידן ('אנ) | עצמה | פרק: "Would You Rather Kiss" |
| 2022 | המלחמה הלא מוכרזת ('אנ) | קתי פרימן | תפקיד ראשי |
| 2024 | Wolf Hall: The Mirror and the Light ('אנ) | ליידי קרומוול אליזבת סימור (אנ') | 5 פרקים |
| 2025 | הטלמסקה ('אנ) | אוליב | תפקיד ראשי;  |
פילמוגרפיה > כמפיקה

| שנה | פרויקט | תפקיד | הערות |
| --- | --- | --- | --- |
| 2021 | הילד של יום ראשון ('אנ) | במאית, כותבת-שותפה, מפיקה | סרט קצר |
| 2021 | אגדות המחר | במאית | עונה 6, פרק 14: "There Will Be Brood" |
| 2022 | אגדות המחר | במאית | עונה 7 פרק 10: "The Fixed Point" |